Håvard Bøkko: Kan gå for like mange OL som hockeysjefen
– Jeg utelukker ingenting, så klart. Det er som i alle andre idretter. Man må være frisk og rask for å kunne holde motivasjonen oppe. LIVE 12.00: 10.000 meter menn Leste du denne i forbindelse med Sotsji-OL? Bøkko: Vanskeligere å gire seg opp – Men jeg kommer ikke til å bestemme meg for å ta fire nye år til våren. Det blir ett år av gangen, svarer Håvard Bøkko på VGs spørsmål om han ser for seg OL-deltagelse som 35-åring. Petter Thoresen debuterte i Lake Placid-OL da han var 18 år gammel. Håvard Bøkko var med i sitt første som 19-åring i Torino for 12 år siden. Thoresen spilte i sitt siste OL på hjemmebane i 1994. Han fikk med seg fem OL i løpet av 14 år, mens Bøkko på 12 år har nådd fire. – Fire og et halvt, sier Håvard Bøkko spøkefullt med tanke på at Thoresen var heldig å få med seg 1992/1994-skiftet i OL-syklusen. Petter Thoresen er i sitt sjette OL, denne gangen som sjeftrener for hockeygutta. Blant andre sine sønner Patrick (34) og Steffen (32), som med dette har deltatt i fire OL-turneringer til sammen. Bøkko har imidlertid tatt en tredjeplass i OL. Han vant bronsemedaljen på 1500 meter i Vancouver-OL. Petter Thoresen har kun vunnet tre kamper som spiller, to i Albertville i 1992 - som ga ishockeylandslaget 9.plass - og én på Lillehammer for 24 år siden. Torsdag skal Håvard Bøkko som eneste norske løper gå 10.000 meter, et par timer etter at Petter Thoresens første OL-lag har avsluttet sin første kamp i Pyeongchang mot regjerende verdensmester Sverige. – Det kan i verste fall bli mitt siste løp i OL, vedgår Håvard Bøkko. For halvannen uke pådro han seg en skade under trening på isen i OL-arenaen. Den førte til at han ikke fikk den gjennomkjøringen han trengte foran 5000-meteren, og at «det smalt» mot slutten av den. – Det er to forskjellig distanser, svarer han på spørsmål om han ikke frykter en ny smell i det dobbelt så lange løpet. Etter det skal han uansett «trene fart» med resten av lagtempolaget: Sverre Lunde Pedersen, Simen Spieler Nilsen og Sindre Henriksen. Spørsmålet er om han får opp farten som skal til for å danke ut en av de tre, foran runde to i lagtempokonkurransen. Hvis Norge, som er medaljekandidat, kommer seg helskinnet fra kvartfinalen søndag. PS! OL i Pyeongchang ser du på TVNorge, Eurosport Norge og Eurosport Player fra 9. februar. Rettighetshaver Discovery og VG har et redaksjonelt samarbeid.
Håvard Bøkko (31) er ikke fremmed for at han kan gå for sitt femte OL som utøver og dermed komme opp i samme antall som ishockeylandslagets sjeftrener Petter Thoresen (56).